Konkláve 2025

**Pápežské [[konkláve]]** sa v roku 2025 konalo počas sedisvakancie po smrti pápeža Františka 21. apríla. Začiatok bol ohlásený na 7. mája a jeho úlohou bolo zvoliť nástupcu zosnulého pápeža. Počas štvrtého hlasovania 8. mája bol zvolený Robert Francis Prevost, ktorý prijal meno Lev XIV.   

Podľa apoštolskej konštitúcie *[[Universi Dominici gregis]]*, ktorú vydal pápež Ján Pavol II. sa má konkláve začať 15 až 20 dní od uprázdnenia pápežského stolca, no motu proprio pápeža Benedikta XVI. *[[Normas Nonnullas]]* umožňuje aj skorší začiatok.

## Pred konkláve

Obdobie sedisvakancie začalo úmrtím pápeža, ktorú oznámil kardinál kamerlengo Kevin Joseph Farrell. Týmto oznámením začali obradné prípravy na pápežov pohreb. Pohrebné obrady zahŕňajú konštatovnanie smrti pápeža, ktoré sa zmenami zosnulého pápeža Františka odohrávali v kaplnke Domu svätej Marty, prenesenie tela do Baziliky sv. Petra, uzavretie rakvy, pohrebnú omšu, ktorú celebroval dekan kardinálskeho kolégia kardinál Giovanni Battista Re a samotné uloženie pozostatkov zosnulého pápeža v Bazilike Panny Márie Väčšej. Miesto uloženia si vybral sám František, hoci tradičné miesto uloženia pápežov je v Bazilike sv. Petra.

Nasledujúc deň po smrti pápeža sú kardináli povinní každodenne sa zúčastňovať generálnych kongregácií. Okrem toho existujú aj mimoriadne kongregácie, ktorých sa zúčastňujú len kardinál komorník a traja zvolení kardináli, nazývaní aj asistenti, každý z jedného rádu kardinálov, tj. kardinál-biskup, kardinál-kňaz a kardinál-diakon. Títo sú volení na tri dni a voľba sa opakuje každé tri dni až do zvolenia pápeža.

Úlohou mimoriadnych kongregácií je rokovať o každodenných veciach, kde nie je potrebný konsenzus. Nie je však možné meniť závery mimoriadnych kongregácií na mimoriadnej kongregácii. Túto právomoc má len generálna kongregácia. Na generálnych kongregáciách, ktorým predsedá dekan, prípadne subdekan, sa riešia otázky, ktoré potrebujú prerokovanie alebo dôkladnejšie preskúmanie. 

### Generálne kongregácie
**22. apríl 2025**: Zúčastnilo sa jej zhruba 60 kardinálov. Boli zvolení traja asistenti - Pietro Parolin, Stanisław Ryłko a Fabio Baggio.

**23. apríl 2025**: Prítomných 103 kardinálov. Boli oznámené informácie o počte návštevníkov, ktorí si prišli uctiť pápeža. Kardináli sa dohodli, že sa bude každodenne modliť ruženec pri Bazilike Panny Márie Väčšej.

**24. apríl 2025**: Prítomných 113 kardinálov. Boli vybraní kazatelia Donato Ogliari a kardinál Raniero Cantalamessa. Boli aktualizované počty návštevníkov ako aj mená kardinálov, ktorí budú sláviť sväté omše a ružence.

**25. apríl 2025**: Prítomných 149 kardinálov. Kardináli sa dohodli, že v nasledujúcu nedeľu navštívia hrob pápeža Františka a pomodlia sa spoločne vešpery.

**28. apríl 2025**: Prítomných viac ako 180 kardinálov, z toho viac ako 100 voličov. Bolo rozhodnuté, že samotné konkláve začne v stredu 7. mája 2025. Boli zvolení traja noví asistenti - Luis Antonio Tagle, Reinhard Marx a Dominique Mamberti.

**29. apríl 2025**: Prítomných 183 kardinálov, z ktorých bolo 124 voličov. Kardináli oznámili, že dvaja voliči sa nezúčastnia voľby zo zdravotných dôvodov.

**30. apríl 2025**: Prítomných 181 kardinálov, z toho 124 voličov. Kardináli si vypočuli príspevky o ekonomickej situácii ako aj správy o niektorých inštitúciách, ktoré pokračujú aj počas sedisvakancie.

**2. máj 2025**: Prítomných vyše 180 kardinálov, z toho viac ako 120 voličov. (Očakáva sa príchod ešte 4 voličov do Ríma.) Diskutovali sa témy, ktoré sú výzvou pre nového pápeža, ako aj kardinálov. Tlačové stredisko ešte doplnilo informáciu o tom, že bol nainštalovaný komín v sixtínskej kaplnke. Potvrdili neúčasť kardinálov Lloveru a Njueho a diskutovalo sa o prítomnosti kardinála Puljića v Sixtínskej kaplnke. 

**3. máj 2025**: Prítomných bolo 177 kardinálov, z toho 127 voličov. V Ríme sa už nachádza 131 kardinálov voličov. Boli vyžrebovaní noví asistenti: Robert Francis Prevost, Reinhard Marx a Marcello Semeraro. Odznelo 26 príspevkov, ktoré sa venovali aktuálnym témam v cirkvi. Dohodlo sa, že v nedeľu 4. mája môžu kardináli slúžiť omše vo svojich titulárnych kostoloch. Počas brífingu po kongregácii hovorca Matteo Bruni povedal, že ubytovanie kardinálov v Dome sv. Marty začne v utorok. V pondelok budú dve generálne kongregácie a utorková sa uskutoční len v prípade potreby.

**5. máj 2025**: Uskutočnili sa dve kongregácie, jedna dopoludnia a druhá popoludní. Dopoludnia bolo prítomných 179 kardinálov, z toho 132 voličov, popoludní boli počty zúčastnených podobné. Prítomní v Ríme sú už všetci 133 kardináli, ktorí sa aktívne zúčastnia konkláve. Odznelo 26 príspevkov na rôzne témy, napríklad o výzvach odovzdávania viery, starostlivosti o stvorenstvo, vojne, rozdelení v Cirkvi a podobne. Žrebovali sa izby v Dome sv. Marty a susednej budove - starom Dome sv. Marty. Ubytovanie začalo v utorok popoludní.  

**6. máj 2025**: Uskutočnila sa posledná generálna kongregácia pred začatím konkláve. Prítomných bolo 173 kardinálov, z toho 130 voličov. Diskutovalo sa o podobných témach ako v posledných dňoch. Okrem nich, kardináli spomenuli otázku spoločného dátumu Veľkej noci, výročia Nicejského koncilu a ekumenického dialógu. Bola zneplatnená pečať ako aj rybársky prsteň zosnulého pápeža. Kardináli zároveň publikovali vyhlásenie o znepokojení z doteraz minimálneho pokroku mierových diskusií v aktuálnych vojnových konfliktoch.

### Novendiali

Pohrebom pápeža začína historická tradícia deviatich za sebou idúcich dní, kedy cirkev smútí za zosnulým pápežom. Tieto dni sa slávi Eucharistia za účasti rôznych skupín, ktoré boli blízke pápežovi.

# deň: Sobota - 26. 4. 2025 - Pohreb pápeža
#* Celebrant: Giovanni Battista kardinál Re
# deň: Nedeľa - 27. 4. 2025
#* Celebrant: Pietro kardinál Parolin
#* Zamestnatnci a veriaci z Vatikánu
# deň: Pondelok - 28. 4. 2025
#* Celebrant: Bladassare kardinál Reina
#* Rímska cirkev
# deň: Utorok - 29. 4. 2025
#* Celebrant: Mauro kardinál Gambetti
#* Kapitula pápežských bazilík
# deň: Streda - 30. 4. 2025
#* Celebrant: Leonardo kardinál Sandri
#* Kardináli pápežskej kaplnky (*Capella Papale*)
# deň: Štvrtok - 1. 5. 2025
#* Celebrant: Victor Manuel kardinál Fernández
#* Rímska kúria
# deň: Piatok - 2. 5. 2025
#* Celebrant: Claudio kardinál Gugerotti
#* Východné cirkvi
# deň: Sobota - 3. 5. 2025
#* Celebrant: Ángel Fernández kardinál Artime
#* Členovia inštitútov zasväteného života a spoločností apoštolského života
# deň: Nedeľa - 4. 5. 2025
#* Celebrant: Dominique kardinál Mamberti
#* Kardináli pápežskej kaplnky (*Capella Papale*)

## Konkláve

Samotné konkláve začalo v stredu 7. mája 2025. Ráno o 10. hodine slávil v Bazilike svätého Petra Giovanni Battista kardinál Re, dekan kardinálskeho kolégia, slávnostnú svätú omšu Pro eligendo Pontifice. Omšu slávil za prítomnosti všetkých kardinálov voličov, ako aj ostatných kardinálov, biskupov, kňazov a laického personálu, ktorí sa zúčastnia konkláve. Pripomenul kardinálom, že „Voľba nového pápeža nie je len striedaním osôb. Voľba nového pápeža je vždy návrat apoštola Petra.“

V stredu popoludní o 16:30 vstúpili kardináli do Sixtínskej kaplnky, kde zložli prísahu o mlčanlivosti po ktorej Diego Ravelli zvolal „Extra omnes!“ - „Všetci von!“. Po ktorom nasledovala krátka meditácia, ktorú kázal Raniero kardinál Cantalamessa a prvé kolo hlasovania.

V nasledujúce dni sa každý deň hlasuje 4-krát. Dva krát ráno, po ktorých nasleduje jeden dymový signál a dva krát popoludní, po ktorých nasleduje jeden dymový signál. Pokiaľ nenastane zhoda na prvom a treťom hlasovaní, lístky sa ponechajú do ďalšieho hlasovania. Dymové signály je môžné očakávať po 10tej hodine (iba biely dym), 12tej (biely alebo čierny dym), 17ej (iba biely dym) a po 19ej hodine (biely alebo čierny dym). Ak sa zjaví biely dym, začnú zvoniť zvony a novozvoleného pápeža ohlási Dominique kardinál Mamberti počas „Habemus Papam“ a krátko na to sa pápež ukáže v logii Svätopeterskej baziliky, kde udelí požehnanie Urbi et Orbi.

### Hlasovania

## Kardináli volitelia
thumb|right|Volitelia podľa štátov a kontinentov

V čase úmrtia pápeža bolo 252 žijúcich kardinálov, z toho 135 kardinálov s právom voliť, tak ako ho definoval Pavol VI. v motu proprio *Ingravescentem aetatem*. Tento počet je ale v priamom rozpore s konštitúciou *Universi Dominici Gregis*, ktorá umožňuje maximálny počet voličov 120. Prijatý konsenzus ale je, že pápež, menovaním kardinálov nad túto hranicu, túto podmienku dišpenzoval. Preto sa všetkých 135 kardinálov môže voľby zúčastniť. Kardináli zároveň potvrdili, že kardinál Giovanni Angelo Becciu sa vzdal práva hlasovať v konkláve, podľa žiadosti pápeža Františka. 

### Osoby so špeciálnymi povinnosťami počas konkláve

Podľa konštitúcie *Universi Dominici Gregis* majú niektoré osoby účastné konkláve špeciálne povinnosti, ako je napríklad predsedanie konkláve alebo oznámenie mena nového pápeža počas Habemus papam.

 Dekan aj protokňaz kardinálskeho kolégia mali v čase úmrtia pápeža viac ako 80 rokov, čiže ich rolu preberú služobne najstarší kardinál-biskup, resp kardinál-kňaz.

### Zoznam kardinálov s právom voliť

Toto je zoznam kardinálov, ktorí majú právo voliť pápeža. Dvaja kardináli potvrdili svoju neúčasť.

Kardinál Puljić najprv oznámil svoju neúčasť, ale po konzultácii s lekárom názor zmenil.

## Referencie

2025
Kategória:Voľby 2025